Άγριες Μέλισσες

Οι Άγριες Μέλισσες ήταν ελληνική, καθημερινή, δραματική σειρά εποχής που προβλήθηκε από τον τηλεοπτικό σταθμό ΑΝΤ1 τη σεζόν 2019-2022 με τεράστια επιτυχία.

Υπόθεση 
Στο ξεκίνημα της σειράς το έργο διαδραματίζεται το έτος 1958. Βρισκόμαστε στο Θεσσαλικό κάμπο και πιο συγκεκριμένα στο Διαφάνι, ένα μικρό χωριό έξω από την Λάρισα. Ο ισχυρός μεγαλογαιοκτήμονας της περιοχής Δούκας Σεβαστός θέλει πάση θυσία να αποκτήσει την έκταση που έχουν στον κάμπο τρεις ορφανές αδελφές, για να τη χρησιμοποιήσει για τη δημιουργία μίας μεγάλης βιομηχανικής ζώνης. Πρόκειται για τα κτήματα των τριών αδερφών Σταμίρη: της  28χρονης Ελένης, της 22χρονης Ασημίνας και της 18χρονης Δρόσως. Τα τρία κορίτσια έχουν χάσει τον πατέρα και τη μητέρα τους και έτσι η μεγαλύτερη αδελφή, που είναι και η προστάτιδα των μικρότερων, αναγκάζεται ύστερα από πιέσεις να προχωρήσει σε μια συμφωνία με τον τσιφλικά, προκειμένου να εξασφαλίσει το μέλλον των μικρότερων αδερφών της, να παντρευτεί τον πρωτότοκο γιο του, τον Σέργιο και εκείνος να πάρει τα πολυπόθητα κτήματα ως προίκα. Ωστόσο, το ίδιο βράδυ του γάμου της αυτή και οι αδελφές της θα βάψουν τα χέρια τους με αίμα, ανοίγοντας έναν φαύλο κύκλο, ανάμεσα στις δύο οικογένειες. Εκ παραλλήλου, διαδραματίζονται και άλλες πολλές μικρές και μεγάλες ιστορίες. Η σειρά απεικονίζει τον τρόπο που ζούσαν οι άνθρωποι της εποχής, παρουσιάζοντας το αντίκτυπο της μετακατοχικής περιόδου αλλά και διάφορα λαογραφικά και ηθογραφικά στοιχεία. Ο 3ος κύκλος διαδραματίζεται κατά την περίοδο της στρατιωτικής δικτατορίας στην Ελλάδα, από το 1967 εώς το 1974, παρουσιάζοντας με εντυπωσιακό τρόπο και γλαφυρή ζωντάνια την εποχή εκείνη και τα γεγονότα της.

Επισκόπηση σειράς 
Η σειρά έκανε πρεμιέρα την Κυριακή 29 Σεπτεμβρίου 2019, όπου το πρώτο επεισόδιο σημείωσε τηλεθέαση 27,8% στο σύνολο του κοινού. Η σειρά στον πρώτο κύκλο προβαλλόταν κάθε βράδυ Δευτέρα έως Πέμπτη. Στον 2ο κύκλο λόγω υψηλής τηλεθέασης του 1ου κύκλου προστέθηκε μια ακόμη μέρα και προβαλλόταν κάθε βράδυ Δευτέρα έως Παρασκευή. Ωστόσο, εξαιτίας του δεύτερου lockdown τα επεισόδια περιορίστηκαν και ξανά προβάλλεται όπως στον 1ο κύκλο, κάθε βράδυ Δευτέρα έως Πέμπτη. Έχει ανακοινωθεί επίσημα ότι η σειρά θα συνεχίσει και για 3ο κύκλο. Ο 3ος κύκλος,έκανε πρεμιέρα στις 27 Σεπτεμβρίου 2021 και προβαλλόταν από τον ANT1 κάθε Δευτέρα έως Πέμπτη. Η σειρά έφτασε στο τέλος της με ένα καθηλωτικό φινάλε στις 7 Ιουλίου 2022 συγκλονίζοντας το πανελλήνιο.

Διανομή

Παραπομπές 

Τηλεοπτικές σειρές ΑΝΤ1
Ελληνικές δραματικές τηλεοπτικές σειρές
Ελληνικές τηλεοπτικές σειρές εποχής